Հայաստանի Հանրապետության Հիվանդությունների վերահսկման և կանխարգելման ազգային կենտրոն

alt=ՀՎԿԱԿ-ի լոգո|մինի|ՀՀ ԱՆ Հիվանդությունների վերահսկման և կանխարգելման ազգային կենտրոնի պատկերանիշը
Հայաստանի Հիվանդությունների վերահսկման և կանխարգելման ազգային կենտրոնը պետական ոչ առևտրային, շահույթ ստանալու նպատակ չհետապնդող, իրավաբանական անձի կարգավիճակ ունեցող կազմակերպություն է, որը գործում է ՀՀ Առողջապահության նախարարության վերահսկման ներքո։ ՀՎԿԱԿ-ը ձեռք է բերել մի շարք հավաստագրեր Առողջապահության համաշխարհային կազմակերպության (ԱՀԿ) կողմից։ ՀՎԿԱԿ-ի ազգային վիրուսաբանական լաբորատորիան ԱՀԿ-ի հավաստագրով ճանաչվել է որպես գրիպի ազգային կենտրոն։ ՀՎԿԱԿ-ը համագործակցում է մի շարք միջազգային և տեղական պետական կազմակերպությունների և հասարակական կազմակերպությունների հետ, որոնց թվում են՝ ԱՀԿ-ն, ՄԱԿ-ի մանկական հիմնադրամը (UNICEF), ՌԴ Սպառողական իրավունքի պաշտպանության և մարդու բարեկեցության դաշնային ծառայությունը, ԱՄՆ պաշտպանության դեպարտամենտի Սպառնալիքների նվազեցման գործակալությունը, ԱՊՀ տարածքի սանիտարական պաշտպանության խորհուրդը, Եվրոպական հիվանդությունների վերահսկման կենտրոնը և այլն։

## Կենտրոնի կառուցվածք
ՀՎԿԱԿ-ի կառուցվածքն ունի տնօրեն, տնօրենի տեղակալներ, հիվանդությունների վերահսկման և կանխարգելման 6 բաժիններ, իրավաբանական բաժին, անձնակազմի կառավարման բաժին, ինչպես նաև ֆինանսատնտեսագիտական, հաշվապահական, նյութատեխնիկական ապահովման և տնտեսական բաժիններ։

ՀՎԿԱԿ-ի 6 բաժիններն են՝

# Ինտեգրացված համաճարակաբանական հսկողության և ռիսկերի կառավարման բաժին 
# Իմունականխարգելման և կառավարելի վարակիչ հիվանդությունների համաճարակաբանության բաժին  
# Վարակիչ հիվանդությունների համաճարակաբանության բաժին  
# Ոչ վարակիչ հիվանդությունների և ներհիվանդանոցային վարակների համաճարակաբանության բաժին  
# Շրջակա միջավայրի հիգիենայի բաժին  
# Փոխանցողով պայմանավորված և մակաբուծային հիվանդությունների համաճարակաբանության բաժին

Կենտրոնն ունի նաև մարզային մասնաճյուղեր՝ Լոռիում, Կոտայքում, Գեղարքունիքում, Արագածոտնում և այլ մարզերում։

## Գիտական խորհուրդ
ՀՎԿԱԿ-ի գիտական խորհրդի նպատակն է կենտրոնի կառուցվածքային ստորաբաժանումների կողմից իրականացվող գիտական հետազոտությունների շրջանակներում տրամադրել կազմակերպական, գիտամեթոդական և խորհրդատվական աջակցություն։ ՀՎԿԱԿ-ն ունի նաև տարբեր լեզուներով գիտական հրապարակումների և զեկույցների ցանկ, որոնք ներառում են տարբեր հիվանդությունների համաճարակաբանական հետազոտություններ և դրանց արդյունքների վերլուծություններ, հակաբիոտիկների և դեղորայքների հետազոտություններ, ինչպես նաև բուն լաբորատոր և հետազոտական ոլորտին առնչվող խնդիրներ և դրանց վերլուծություններ։  ՀՎԿԱԿ-ն իրականացնում է նաև բազմատեսակ գիտահետազոտական ծրագրեր և 2018թվ․-ին հրապարակված հետազոտություններից մի քանիսի թեմաները ներառում են՝ Բժշկական օգնություն և սպասարկում իրականացնող կազմակերպություններում շրջանառող մանրէների ախտահանիչ նյութերի նկատմամբ զգայունության որոշում, Լեյշմանիոզի իրական տարածվածության հետազոտությունների և հիվանդացության հետահայաց վերլուծություն, Հակամանրէային դեղերի նկատմամբ մանրէային կուլտուրաների զգայունության որոշման և կայունության մեխանիզմների հայտնաբերման ծրագիր, ՀՀ-ում հելիկոբակտեր պիլորիով ներընտանեկան վարակվածության հետազոտություն, ՀՀ-ում հղիների շրջանում լիստերիոզի տարածվածության բացահայտում և այլն։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Առողջապահական հաստատությունների տեսակներ